Килемдер –

Килемдер – токулган (согулган жана сайылган), түстүү, орнаменттери бар жасалга буюмдары. Алар турмуш-тиричиликте кеңири жана ар кандай болуп колдонулат. Токулган К. адатта түктүү келишет. Килемдин негизин эшилген ичке аркандар түзөт. Анан дүкөн отургузулуп, ага арканды айлантып чыгышат. Андан соң аркандын ар бирине жипти байлап, аркак өткөзүшөт жана токмок менен урат да, кайчы менен жипти кесип турушат. Бир карыш токулгандан кийин аны тегиздеп кыркып чыгышат. Бул килемдин бетин түктүү кылып, фактуранын өзгөчө жумшактыгын берет. Түксүз килемдерге, негизинен Кавказ менен Украинада кеңири колдонулган паластар менен килемдер кирет.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу